cyanic-selkie/wikianc huggingface dataset:
Lappsporvfamilien
Skildring
Utbreiinga av familien femner om vide område. Av dei seks artane i familien, finst snøsporv og lappsporv både i både Nord-Amerika og i Eurasia, dei fire andre artene finst berre i Nord-Amerika. Snøsporven hekkar i nordlege breiddegradar i eit omfattande hekkeområde i det nordlege Alaska og Canada, den vestlege og sørlege kysten av Grønland, og det nordlege Skandinavia og Russland. Snøsporvane overvintrar i heile det sørlege Canada og nordlege USA i Nord-Amerika, og i Eurasia overvintrar dei i nordlege Storbritannia og eit stort band som strekkjer seg frå Tyskland austover gjennom Polen og Ukraina til Mongolia og Kina. I tillegg har snøsporvar vore registrerte som ein streiffuglar i Algerie og Marokko i Nord-Afrika, på Balkan, i Hellas og Tyrkia og på Malta. Utbreiinga for lappsporv liknar den for snøsporv; han hekkar i Nord-Canada, Skandinavia, og Sibir, og i kyststrok i Alaska og Grønland og overvintrar i den nordlege USA og Canada, og i eit band mellom ca. 45 ° og 55 ° breiddegrad over Russland, Kasakhstan, Kina og Mongolia til Japanhavet.
Områda for dei andre artene i familien er mindre enn for snøsporv og lappsporv. Kvitsporv hekkar utelukkande på fleire øyar i Beringhavet, og overvintrar primært på vestkysten av Alaska. I tillegg har kvitsporvar tidvis vore rapporterte i Aleutane, og har vore ein streiffugl i British Columbia i Canada og dessutan statane Washington og Oregon i USA. Tundrasporv hekkar i Alaska og det nordlege Canada, og overvintrar i det sentrale sørlege USA. Præriesporven hekkar utelukkande i regionar med prærie i USA og Canada, medan vinterområdet strekkjer seg frå det sørlege USA til det sentrale Mexico. Hekkeområda til skjoldsporv er som for præriesporv, men vinterområdet strekker seg ikkje så langt sør, ikkje lengre sør enn til nord i Mexico.
Taksonomi og artsliste
Fuglane i dagens lappsporvfamilie vart tidlegare inkluderte i busksporvfamilien, Emberizidae. Ein fylogenetisk studie av Alström et al i 2008 stadfeste at medlemer av denne familien dannar ein klade ganske fråskilt frå Emberizidae, med slektskapar i staden med parulaer (Parulidae), kardinalar (Cardinalidae) eller tanagarar (Thraupidae), men dei eksakte relasjonane deira er uklåre. Dei kom med framlegg om å plassere dei i stamma Calcariini, men Den internasjonale ornitologiske kongressen plasserte dei i sin ein eigen familie i 2010. Timing med cytokrom b DNA tyder på at Calcariidae vart splitta frå ein felles stamfar for rundt 4,2 til 6,2 millionar år sidan, rundt byrjinga av pliocen, moglegvis ikkje lenge etter spreiinga av grassletter i Nord-Amerika ettersom klimaet i slutten av miocen vart turrare og kjøligare.
The Fox av Elton John
The Fox er det femtande studioalbumet av den britiske songaren Elton John, utgjeve i 1981. Albumet vart produsert av Elton John, Clive Franks og for første gongen, Chris Thomas, som seinare produserte mange fleire album med John gjennom mesteparten av 1980-talet og 1990-talet.
Lappsporvfamilien
Taksonomi og artsliste
Kvitsporven er ofte sett på som ei underart av snøsporv, og hybridisering har vore rapportert. Men ein studie av Maley og Winker i 2007 har funne monalege skilnader i juvenile fjørdrakter mellom dei to gruppene, som stør splitting på artsnivå. Andre medlemer av Calcariidae som er kjende for å hybridisere med kvarandre er skjoldsporv og præriesporv.
Lappsporvfamilien i rekkjefylgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Calcarius
The Fox av Elton John
Songen «Elton's Song» vart bannlyst frå radio i somme land på grunn av innhaldet, som inneheldt referansar til homoseksualitet.
Salstrofé
}
Lappsporvfamilien
Taksonomi og artsliste
Slekt Rhynchophanes
Dalaas
Dalaas er ein landkommune i distriktet Bludenz i forbundslandet Vorarlberg i Austerrike. Kommunen, som dekker eit areal på 94,2 km² og har 1 568 ibuarar i 2016, ligg i Klostertal, ei 9-10 kilometer aust for Bludenz.
Kommunen omfattar grendene Dalaas, 835 meter over havet, og Wald, som ligg fire km lengre oppe i Klostertal. Mellom Dalaas-grenda og Wald er ein kilometerlang tunnel.
I kring 28 % av kommunen er skogvaksen, og ei 26 % er snaufjell tilhøyrande Verwallfjella.
Peter Jenner
Peter Jenner er ein britisk musikkmanager og plateprodusent. Jenner, Andrew King og Pink Floyd var partnarar i Blackhill Enterprises.
Tidleg karriere
Etter å ha teke økonomiutdanning frå Cambridge University vart den 21 år gamle Jenner forelesar ved London School of Economics. Etter fire år forlet han jobben for å styre det då lovande bandet Pink Floyd. Jenner sette opp fleire gratiskonsertar i Hyde Park i London, som i 1969 inkluderte ein konsert av The Rolling Stones.
Managementkarriere
Jenner har vore manager for Pink Floyd, T Rex, Ian Dury, Roy Harper, The Clash, The Disposable Heroes of Hiphoprisy, Robyn Hitchcock, Baaba Maal og Eddi Reader (Fairground Attraction). Jenner har òg vore manager for Billy Bragg i meir enn 15 år.
The Gathering
The Gathering (ofte forkorta til TG) er eit datatreff som sidan 1996 har vore arrangert av KANDU kvar påske i Vikingskipet på Hamar. Det er det største datatreffet i Noreg og det nest største datatreffet i verda etter Dreamhack i Sverige. Arrangementet skulle eigentleg starte i 1991, men blei arrangert for første gang i påsken 1992, og har blitt arrangert kvar påske sidan. Arrangementet har sidan 1996 funne stad i Vikingskipet på Hamar og varer fem dagar i strekk. The Gathering samlar kvart år over fem tusen deltakarar og frivillige som hovudsakleg er unge menneskjer med interesse for data.
Peter Jenner
Pink Floyd
Pink Floyd, som då var eit ukjend band, starta å få betalt for spelejobbar, mellom anna på Marquee Club i mars 1966 der dei vart sett av Jenner. Bandet spelte då hovudsakleg rhythm and blues-songar, men Jenner var imponert over dei rare lydeffektane som Barrett og Wright skapte under konsertane. Jenner traced Waters og Mason to their flat, og i lag med føretakspartnaren og venen Andrew King vart dei managerane deira. Sjølv om paret hadde liten erfaring med musikkindustrien, likte dei begge musikk og hadde vore vener sidan barndomen. Ved hjelp av pengar dei hadde arva, starta dei Blackhill Enterprises og kjøpte nye instrument til bandet, samt utstyr som omfatta eit PA-system frå Selmer. Med råd frå Jenner og King, starta Pink Floyd å spele i undergrunnsmiljøet i London, mellom anna på London Free School i Notting Hill. Dei mange kontaktane til Jenner og King kom til god nytte og bandet fekk omtale i både The Financial Times og The Sunday Times. Ein kan høyre stemma til Jenner i starten av songen «Astronomy Domine», som er opningssporet på debualbumet deira, The Piper at the Gates of Dawn frå 1967.
Jenner og King danna i lag med Pink Floyd ein partnarskap kalla Blackhill Enterprises. Etter Syd Barrett forlet Pink Floyd i 1968 braut Jenner og King med Pink Floyd og heldt fram som managerar for andre britiske rockeband.
Sincere Management
Etter at Blackhill Enterprises vart oppløyst tidleg i 1980-åra, starta Jenner og kona hans Sumi Sincere Management som var managerar for mange artistar, som Billy Bragg, Eddi Reader, Robyn Hitchcock, The Unbending Trees og Outside Royalty.
Dalby
Dalby er ein landsby i Lunds kommun i Skåne län i Sverige, omtrent ti kilometer aust-søraust for Lund, og omtrent 20 kilometer aust-nordaust for Malmö. Innbyggjartalet var 5 517 i 2005.
På tusentalet kan Dalby ha vore ein konkurrent til Uppåkra og Lund som eit maktsentrum i sørvestre Skåne, som i mellomalderen var ein lut av Danmark. I 1060 byrja den danske kongen Svend Estridsen å skipe eit religiøst senter i Dalby, og bygde ein kongebustad her. Skipet i den noverande steinkyrkja er frå same tid. Svend Estridsen blei seinare gravlagd i Dalby. Frå 1060 var Dalby bispedøme under biskop Egino, men så tidleg som i 1066 blei bispedømet flytta til Lund.
Mount Hemmingsen
Mount Hemmingsen er eit fjell i Werner Mountains, på sørsida av Meinardusbreen, 5 nautiske mil sørvest for Court Nunatak i Palmer Land i Antarktis. Det vart kartlagd av US Geological Survey frå landmålingar og flyfoto tekne av U.S. Navy, 1961–67, og vart namngjeven av Advisory Committee on Antarctic Names etter Edvard A. Hemmingsen, ein biolog ved McMurdo-basen sommaren 1966–67, og ved Palmer-stasjonen, 1967–68.
Lech am Arlberg
Lech, av og til Lech am Arlberg, er ein landkommune i distriktet Bludenz i forbundslandet Vorarlberg i Austerrike. Kommunen, som dekker eit areal på 90 km² og har 1 503 ibuarar i 2016, omfattar landsbyane Zürs, Zug, Oberlech, Lech og Stubenbach.
Landsbyen Lech ligg 1444 meter over havet, ved elva Lech og i ein nord/sør-gåande tverdal til hovuddalføra i Vorarlberg.
Kommunen er vidkjend for sine mange alpine skiløyper og er eit mykje søkt turistmål på vinterstid.
Muslingkalk
Muslingkalk er eit geologisk lag og syner til den mellomste hovedavdelinga av triassystemet i Tyskland og tilgrensande område. Lagrekka består av kalkstein og dolomitt med mektigheit på ca. 300 meter med lag av steinsalt og gips.
Lars Larsson Grønås
Lars Larsson Grønås var ordførar i tidlegare Moster kommune, i det som no er Bømlo kommune, i periodane 1923-1925 og 1935-1947.
Lars var gift med Brita Johanne Grønås, fødd Dommersnes. Dei hadde ingen barn. Han var gardbrukar på garden Grønås, og jobba som likningssjef i kommunen.
Ramla
Ramla (hebraisk skrift רַמְלָה, Ramlāh; arabisk الرملة, ar-Ramlah; òg kalla Ramle, Ramlah, Remle og stundom Rama) er ein by i det sentrale Israel. Byen er hovudsakleg jødisk med ein større arabisk minoritet. Ramla vart grunnlagd kring år 705–715 av omajade-kalifen Sulayman ibn Abd al-Malik. Somme forskarar meiner at byen vart bygd nær ruinane av den antikke byen Gath, basert på ei jødisk soge frå mellomalderen. Ramla låg ved krysset mellom vegen Via Maris, som gjekk frå det gamle Kairo (Fustat) til Damaskus, og vegen som gjekk frå hamnebyen Jaffa og Jerusalem.
Han vart erobra mange gonger i historia, av abbasidane, ikhshisidane, fatimidane, seldsjukkane, krossfararane, mamelukkane, osmanarane, britane og til slutt israelarane. Etter Svartedauden i 1347, som kraftig reduserte folketalet, vart det oppretta ein orden av fransiskanarmunkar i byen. Under arabarane og osmansk styre vart byen eit viktig handelssenter. Den franske armeen til Napoleon okkuperte byen i 1799 på veg til Akko.
Dei fleste av dei arabiske innbyggjarane i byen vart drivne ut eller flykta under den arabisk-israelske krigen i 1948, medan andre vart verande att i byen. Byen vart så folkesett med jødiske immigrantar. I 2001 var 80 % av folkesetnaden jødiske, medan 20 % var arabarar (16 % arabiske muslimar og 4 % arabiske kristne).
I nyare år er det gjort forsøk på å utvikle byen og gjere han vakrare, etter at han vart plaga av vanstell, økonomiske problem og eit negativt syn hos ålmenta. Det er bygd nye kjøpesenter og offentlege parkar, og det opna eit kommunemuseum i 2001.
I dag er det fem fengsel i Ramla, inkludert høgtryggleiksfengselet Ayalon fengsel.
Tidleg historie
I følgje den arabiske geografen Ya'qubi på 800-talet vart ar-Ramleh (Ramla) grunnlagd i 716 av kalifen Sulayman ibn Abd al-Malik, og namnet kjem frå det arabiske ordet Raml (رمل), som tyder 'sand'. Dei første innbyggjarane kom frå den nærliggande Ludd (Lydda, Lod). Ramla blømde som hovudstaden i Jund Filastin, som var eit av fem distrikt i ash-Sham (syriske) provins i riket til omajadane og abbasidane. På 700-talet bygde omajadane Den kvite moskéen. Ramla var den viktigaste byen og distriktshovudstad fram til krossfararane kom på 1000-talet. Den kvite moskéen i Ramla vart hylla som den finaste i landet, utafor Jerusalem. Restane av denne moskeen, med ein minaret som vart bygd seinare, finst framleis i dag. På plassen føre moskeen finst det undergrunnscisterner frå denne perioden.
Geografen el-Muqadasi («Jerusalemitten») skildra Ramla då han var på det mest velståande: «Det er ein vakker by, og godt bygd. Her er rikeleg med vatn og mykje frukt. Han utnyttar å vere sentrum av ei rekkje vakre landsbyar og herskaplege byar, nær dei heilage stadane og behagelege grender. Handelen er velståande og marknadene er glimrande. [...] Brødet er av det beste og kvitaste. Landområda er betre likt enn mange andre og frukta er av den søtaste. Hovudstaden står på ei fruktbar slette, med bymurar og mange herberge».
Den økonomiske stillinga til Ramla, som han delte med nabobyen Lydda, kom av den strategiske plasseringa. Ramla låg ved kryssinga mellom to store vegar, ein som knytte Egypt til Syria og den andre mellom Jerusalem og kysten.
I dei tidlege åra til krossfararstaten kongedømet Jerusalem, førte kontroll over denne strategiske plasseringa til tre slag på rad mellom krossfararane og egyptiske armear frå Ascalon. Då krossfararane fekk kontroll over området, vart Ramla sete i eit lensherrevelde i kongedømet Jerusalem (herredømet Ramla i grevskapet Jaffa og Ascalon). Byen var noko økonomisk viktig og ein viktig stoppestad for pilegrimar på veg til Jerusalem. Krossfararane identifiserte han som den bibelske Ramathaim og kalla han Arimathea. Kring 1163 vitja rabbien Benjamin frå Tudela «Rama, eller Ramleh, der det ligg ruinar av veggar frå dagane til forfedrane våre, for slik står det skrive på steinane. Kring 300 jødar bur der. Han var tidlegare ein særs storslått by, og 3 km frå byen ligg ein stor jødisk gravplass.» Han skreiv at krossfararane hadde funne beina til Samuel, ein profet i Bibelen, nær ei jødisk synagoge i Ramla og «flytta dei til Shiloh, og reiste ei stor kyrkje over dei, kalla St. Samuel av Shiloh». Denne staden er identifisert som Nebi Samuel oppom Jerusalem.
Ramla vart stundom kalla Filastin, då det var vanleg å referere til distrikta med namn etter hovudbyen i distriktet. Ein trur at den antikke byen Gath, som høyrte til filistrane, vart bygd her.
Jordskjelv
Byen vart fleire gonger hardt råka av jordskjelv i 715, 1033, 1068, 1546 og 1927.
Moderne historie
I den tidlege osmanske perioden var Ramla ein fråflytta by med få innbyggjarar. I 1548 budde det 528 muslimske familiar og 82 kristne familiar der. Den 2. mars 1799 okkuperte Napoleon Bonaparte Ramla i eit mislukka forsøk på å erobre Palestina, og nytta det fransiskanske herberget som hovudkvarteret sitt. Utvidinga byrja først mot slutten av 1800-talet. Under Det britiske mandatet voks folketalet jamt, og nådde 12 000 muslimar og 3 300 kristne i 1945.
Ramla vart knytt til straumnettverket (av det sionist-eigde Palestine Electric Company) mot slutten av 1920-åra.
Sjølv om Ramla hovudsakleg var ein arabisk by, hadde eit lite jødisk samfunn fram til arabaropprøra i 1936–1939 Sjeik Mustafa Khairi var borgarmeister i Ramla frå 1920 til 1947. Folketeljinga i 1945/46 gav eit folketal i 'Ramle' på 15 160. Av desse var 11 900 muslimar og 3 260 kristne. Ramla var ein del av territoriet som var meint for ein arabsik stat i delingsplanen til SN frå 1947. Men den geografiske plasseringa og den strategiske posisjonen til Ramla langs hovudforsyningsruta til Jerusalem gjorde at han vart utsett for kampar under den arabisk-israelske krigen i 1948. Ei bombe av den jødiske militsen Irgun gjekk av på ein marknad i Ramla den 18. februar 1948 og tok livet av sju innbyggjarar, medan 45 vart skadde. Etter fleire mislukka raid mot Ramla, sette det israelske forsvaret i gang Operasjon Dani. Ramla vart kapra den 12. juli 1948, eit par daget etter erobringa av Lydda. Den arabiske mostanden overgav seg 12. juli og dei fleste innbyggjarane som var att vart drivne bort etter ordre frå David Ben-Gurion. Etter den israelske erobringa, vart kring tusen arabarar verande att i Ramla, og fleire vart overførte til byen av det israelske forsvaret frå kringliggande arabiske busetnader, som militæret ønskte tømt.
Dei arabiske bustadane som vart fråflytta i Ramla, vart gjevne av dei israelske styresmaktene til jødiske immigrantar som kom til landet på den tida. I februar 1949 var den jødiske folkesetnaden i byen på over 6 000. Ramla var i økonomisk nedgang dei neste to tiåra, medan folketalet stadig auka, og nådde 34 000 i 1972.
I 1960-åra var Ramla kjend for kinosalane og det yrande nattelivet, som seinare vart flytta til Tel Aviv.
Landemerke og kjende bygningar
Ramlatårnet, òg kalla Det kvite tårnet, vart bygd på 1200-talet. Det tente som minaret for Den kvite moskéen (al-Masjid al-Abyad) reist av kalifen Suleiman på 700-talet, som det berre finst restar av i dag. Tårnet er seks etasjar høgt med ei spiraltrapp på 119 trinn.
Herberget St. Nicodemus og St. Josef av Arimathea langs hovudgata i Ramla, Herzlgata, er lett synleg med det firkanta tårnet med klokke på framsida. Det er ein del av den fransiskanske kyrkja. Napoleon brukte dette herberget som hovudkvarteret sitt under Palestinafelttoget i 1799.
Cape Washington
Cape Washington er eit kjenneleg nes i Antarktis på 275 moh. Det ligg heilt sør i vika mellom Wood Bay og Terra Nova Bay i Victoria Land. Neset skil Borchgrevink Coast i nord frå Scott Coast i sør. Det vart oppdaga i 1841 av kaptein James Clark Ross i Royal Navy, og vart namngjeve av han etter kaptein Washington i Royal Navy, som var sekretær i Royal Geographical Society, 1836-40.
Sverre Norborg
Sverre Norborg, opphavleg Kristofer Sverre Kristoffersen, var ein norsk-amerikansk prest og forfattar frå Oslo. Han var ein svært produktiv skribent som gav ut ei mengd bøker, både på norsk og engelsk.
Ramla
Landemerke og kjende bygningar
Bogebassenga er cisterner under jorda som i dag vert restaurerte. St. Helen-bassenget og Bīr al-Anezīya vart bygd under regjeringstida til kalifen Haroun al-Rashid i 789 (tidleg islamsk tid) for å forsyne Ramla med vatn.
Sverre Norborg
Norborg var son til ein Frelsararme-offiser og misjonsleiar. Sjølv vart han utdanna cand.theol. frå Menighetsfakultetet i Oslo i 1925, og var åra 1929-33 sjømannsprest i New York. Boka Sjøliv og sjømenn kom frå hans hand i 1931. Medan han var generalsekretær i Norsk Søndagsskoleforbund 1934-36, tok han i 1935 ved Universitetet i Oslo doktorgarden i filosofi på eit arbeid om den USA-amerikanske tenkaren Josiah Royce. Frå 1938 underviste han i filosofi ved University of Minnesota i ti år.
Ramla
Landemerke og kjende bygningar
I mai 2006 vart det oppdaga ei grotte med hittil ukjende virveldyr nær Ramla. Grotta består av fleire hallar i forskjellige nivå og er 2,7 km lang, den nest lengste kalksteinsgrotta som er funnen i Israel. Her vart det mellom anna funne ein skorpion utan auge.
Sverre Norborg
I tida 1948–68 var Norborg prest i Chicago, fyrst ved Den Norske Lutherske Minnekirke og sidan på Norwegian American Hospital. Deretter budde han nokre år i Noreg. Frå unge år handde han beundra Hans Nielsen Hauge, og gav i 1966 og 1970 ut eit omfattande biografisk verk om reformatoren og samfunnsbyggjaren frå Tune. Hans siste bok, Vekkeren fra Aremark frå 1979, er ein biografi om Ole Hallesby.
Ramla
Venskapsbyar
Ramla er venskapsby med:
Molar
Molar er ein kvitgrå jordart i tertiæravleiringar i Danmark. Denne er danna av skal frå kiselalgar (diatomear). Han er av eocen alder og finst særleg i Limfjordstraktene. I avsetningea finst ei mengd tynne lag av vulkansk oske frå ein vulkan som låg ute i Nordsjøen. Molar blir brukt til produksjon av lette teglstein.
John Singer Sargent
John Singer Sargent var ein amerikansk-britisk kunstmålar, av mange halde som den fremste portrettmålaren i sin generasjon. Han vert først og fremst rekna som ein US-amerikansk kunstnar, trass i at han levde størstedelen av livet i Europa.
Liv og gjerning
Sargent var fødd i Firenze i Italia, der foreldra hans var på reise. Gjennom det meste av barndomen var familien på reisefot, han studerte i Italia, Tyskland og seinare i Paris under Emile Carolus-Duran. Heilt frå han var ung merka han seg med framifrå måleteknikk, spesielt for evna til å teikne med pensel.
Han måla ei lang rekke portrett av den nordamerikanske og europeiske overklassa, omhylla av livfull eleganse. Mellom andre måla han dei US-amerikanske presidentane Theodore Roosevelt og Woodrow Wilson.
I seinare år uttrykte Sargent ambivalens over restriksjonane i arbeidet med portrett. Omkring 1910 skifta han stil og vigde seg til landskaps- og akvarellmåling. Han måla både veggmåleri og arbeidde som friluftsmålar («en plein air»). I landskapsmålinga hans kan ein ane impulsar frå impresjonismen.
Sargent budde i mange år i Paris. Han flytta til London i 1886, der han døydde i 1925.
Snøskuter
Snøskuter, også skrive snøscooter (frå engelsk snow scooter), er eit beltekøyretøy styrt med frontmonterte ski. Beltemotorsykkel er den norske førarkortdefinisjonen på snøskuter.
Snøskuterar har som regel ein forbrenningsmotor kopla til eitt eller to belte av kevlararmert komposittgummi med kammer. Nokre eldre modellar kan ha to belte og ein ski. Eitt belte og to ski er mest vanleg i dag, men det finst òg modellar med to ski og to belte. Det er òg blitt laga snøskuterar med ein ski og eitt belte, desse blir kalla snowhawk (engelsk for 'snøhauk').
Snøskuterar er laga for å kunne brukast på is eller snø. Snøskuterar tar seg fram nærast over alt, og har derfor normalt ikkje behov for veg eller preparerte løyper.
Historie
Dampsleen og snowmobile var forløparar til snøskuteren.
Vintervegen mellom Alta og Karasjok gjorde det mogleg å oppretta ei snowmobile-rute. I februar/mars 1951 opna FFR ei rute mellom Alta og Kautokeino, og i 1951 opna fleire ruter i indre Finnmark. Ruta Alta-Karasjok gjekk onsdag og laurdag, med anløp til fjellstovene Joatka og Mollisjok, og revolusjonerte livet på vidda. Likevel brukte snowmobilen nesten 8 liter bensin på mila, og FFR meinte at snowmobile-rutene måtte vurderast separat frå annan rutebiltrafikk. Dette ignorerte dei bevilgande styresmaktene. Resultatet blei høge billettprisar, og i mars 1955 la ruta Alta-Karasjok ned.
Produsentar
I 2010 var det fem store snøskuterprodusentar: Polaris (USA), Ski-Doo (Canada), Yamaha (Japan / USA), Arctic Cat (USA), Suzuki (USA/Japan) og Lynx (Finland). Lynx er eigd av Bombardier, som også eig Ski-Doo.
Ulike typar
Det finst fleire typar snøskuterar. Dei vanlegaste kategoriane er sport/løype-, crossover/hybrid, laussnø- og arbeidsskuter.
Motor
Tidlegare hadde dei fleste snøskuterar ein totakts bensinmotor med forgassar. I seinare tid har firetaktsmotorar med og utan turbo blitt vanleg hjå alle fabrikantar. Dei totaktsmotorane som framleis er i produksjon er med få unntak svært avanserte med innsprøyting, tenning og sensorteknologi for å avgrensa forbruk og utslepp. Ein moderne snøskuter er underlagt svært strenge støy- og utsleppskrav, og det blir brukt store ressursar for å etterkomma desse slik at alle nye maskiner ligg under 70 dB. Dei blir bygde i lette materiale som aluminium, magnesium, karbonfiber og andre komposittmateriale. Dette gir ein moderne snøskuter svært lita eigenvekt, høg effekt (opp mot 150 kW standard) og minimal miljøpåverknad dokumentert i fleire forskingsrapportar frå USA, Canada og Svalbard.
Regulering
Avhengig av kva land ein er i kan det vera forbode å køyra utanfor oppmerka eller godkjente område, utan hjelm, utan førarkort, med ein uregistrert snøskuter, eller under påverknad av alkohol eller andre stoff. Det kan òg vera reglar knytte til støy, natur og dyreliv.
Førarkort
I nokre land krev ein førarkort for å kunna køyra snøskuter. I Noreg og Sverige krev ein til dønes eige førarkort for snøskuter. I Finland treng ein ikkje eige sertifikat for snøskuter dersom ein allereie har førarkort på andre køyretøy (til dømes bil eller traktor).
Dersom ein har førarkort for snøskuter utskrive i Noreg kan det brukast i Sverige, og omvendt. Det er då ein føresetnad at ein har vore fastbuande i det landet ein tok førarkort i, eller kan dokumentera studieopphald i landet på minst seks månaders varigheit i samband med utskrivinga.
Snøskuter i Noreg
I Noreg er køyring med snøskuter regulert av lov om motorferdsel i utmark og vassdrag. Denne loven kom i 1978 og blei revidert i 1988. Før innføringa av loven var det fri ferdsel i utmark.
Giovanni Di Lorenzo
Giovanni Di Lorenzo er ein italiensk fotballspelar frå Castelnuovo di Garfagnana i Lucca-provinsen som vart europameister 2021 for Italia. Han er sidan 2019 høgreback i SSC Napoli, tidlegare har han mellom anna gjort teneste i Empoli FC, Matera og Reggina.
Cape Wheatstone
Cape Wheatstone er eit bratt nes på sørenden av Hallett Peninsula og nord for innløpet til Tuckerfjorden i Victoria Land. Det vart oppdaga i januar 1841 av sir James Clark Ross som namngav det etter sir Charles Wheatstone, ein engelsk fysikar og oppfinnar.
Beauforthavet
Beauforthavet er eit randhav til Nordishavet, som ligg nord for Alaska og det nordvestlege Canada, samt vest for Banksøya og Patrickøya.
Havet er i kring 450 000 km² vidt og er på det djupaste 4 683 meter. Gjennomsnittleg djupne er på vel 1 000 meter. Store delar av året er havet dekt med is og dei nordlegaste delane har hittil aldri vore isfrie. Elva Mackenzie og fleire mindre elvar munnar ut i Beauforthavet, som har eitt rikt dyreliv med kvalar og fleire ulike sjøfuglar.
Under Beauforthavet finst større førekomstar av petroleum og naturgass. Desse reservoira vart oppdaga på 1960-talet og den fyrste prøveboringa vart gjort i 1986.
Grenselinja mellom Canada og USA som ligg i havet er framleis omstridd.
Havet er kalla opp etter den engelske havforskaren Francis Beaufort.
Dals Rostock
Dals Rostock er ein svensk tettstad i Melleruds kommun i Västra Götalands län i landskapet Dalsland. I 2005 hadde tettstaden 885 innbyggjarar.
Søndagsbokstav
Søndagsbokstav (av kyrkjelatin Litera dominicalis) er ein bokstav som svarer til årets første søndag, når 1. januar vert nedskrive med A, dei følgjande seks dagane i alfabetisk orden til G, 8. januar igjen A osv. I skotår får både 24. og 25. februar bokstaven F, slik at ein før 24. februar reknar med ein søndagsbokstav og etter 24. februar reknar med den næraste føregåande. Om ein kjenner årets søndagsbokstavar, kan ein lett gje vekedagen for ein særskild dato, sidan alle datoar som har denne bokstaven vil vere søndag. Til eit kvart soltal svarar ein (eller to) søndagsbokstavar, og etter ein solsyklus vil søndagsbokstavane gjenta seg i same rekkefølgje.
Padling under Sommar-OL 2000
Padling under Sommar-OL 2000 vart avvikla på ein dam ved Penrith i delstaten New South Wales i Australia, ei 50 km nord-nordvest om storbyen Sydney. Tevlingane gjekk føre seg i tida frå 17. september til 1. oktober.
Tyskland og Ungarn vann 4 gullmedaljar kvar, Tyskland i alt 8 medaljar og Ungarn totalt. Norske Knut Holmann vann to gullmedaljar.
K1 500 meter
<br style="clear:both;" />
K1 1000 meter
<br style="clear:both;" />
K2 500 m
<br style="clear:both;" />
K2 1000 m
<br style="clear:both;" />
K4 1000 m
<br style="clear:both;" />
K4 500 m
<br style="clear:both;" />
Kano1 500 m
<br style="clear:both;" />
Kano1 1000 m
<br style="clear:both;" />
Kano2 500 m
<br style="clear:both;" />
Kano2 1000 m
<br style="clear:both;" />
Jaww
Jaww (arabisk جو) er ein landsby på søraustkysten av Bahrain, og har tradisjonelt vore heimstaden til Al Bu Romaih-stamma. Eit av dei største fengsla i Bahrain ligg nær landsbyen.
Jasra
Bait Al-Jasra ellerAl-Jasra-huset er eit hus i tradisjonell stil, bygd i 1907 av sjeik Hamad bin Abdullah Al-Khalifa og seinare brukt som sommarhus av sjeik Salman bin Hamad Al Khalifa. Det er kjend som fødestaden til Isa bin Salman Al Khalifa, emiren i Bahrain fram til 1999, i 1933.
Cupfinalen i fotball 2017/Menn
Cupfinalen for menn 2017 var den siste og avgjerande kampen i Noregsmeisterskapen i fotball for menn, den 112. cupfinalen i Noreg. Kampen stod mellom Lillestrøm Sportsklubb og Sarpsborg 08 Fotballforening. Finalen vart avvikla søndag 3. desember 2017 på Ullevaal Stadion i Oslo framfor 25 091 tilskodarar. Lillestrøm SK vann oppgjeret med 3 mot 2 mål. Det var sjette gongen fotballklubben frå Lillestrøm sikra seg kongepokalen, førre NM-sigeren kom i 2007.
Kampen
Vel eitt minutt etter startsignalet skåra Simen Kind Mikalsen for LSK, etter slett forsvarsspel. Ti minutt seinare stod det 2–0 på måltavla, Mats Haakenstad skaut frå skrått hald ei halvklarering i mål. Dansken Patrick Mortensen reduserte for Sarpsborg 08 i det 24. minutt, slik at stillinga ved pause var 2–1, fordel LSK. I det 59. minutt auka lagkaptein Frode Kippe til 3–1 då han frå kort hald skalla eit hjørnespark i mål. Fem minutt seinare kom kampens siste mål då eit Sarpsborg 08-innlegg trefte same spelaren og fauk inn i LSK-buret.
Laga
Lillestrøm sitt vinnarmannskap bestod av: Arnold Origi, Mats Haakenstad, Marius Amundsen, Frode Kippe (kaptein), Simen Rafn, Aleksander Melgalvis, Fredrik Krogstad, Ifeanyl Mathew, Simen Kind Mikalsen, Chigozie Udoji, Erling Knudtzon. På tampen av kampen kom Erik Brenden, Stefan Antonijevic og Marco Tagbajumi i spel, ut gjekk Melgalvis, Udoji og Knudtzon.
Sarpsborg 08 stilte med: Anders Kristiansen, Amin Askar, Joackim Jørgensen, Sigurd Rosted, Joachim Thomassen (kaptein), Ole Jørgen Halvorsen, Matti Lund Nielsen, Nicolai Poulsen, Kristoffer Zachariassen, Krépin Diatta og Patrick Mortensen.
Ola Hobber Nilsen frå Nordstrand IF var hovuddommar.
Astrid Tveit
Astrid Tveit er ein norsk tidlegare høgdehoppar. I tida 1973-86 var ho mellom dei aller beste kvinnelege høgdehopparane i Noreg, og vart noregsmeister sju gongar. Tveit, som var medlem av Lillehammer IF og sidan IL i BUL, har ein personleg rekord i høgdehopp på 1,90 meter.
Aktiv
Tveit var 16 år gammal då ho vann si fyrste NM-medalje i seniormeisterskap. Same sesongen sette ho ein personleg rekord i høgdehopp på 1,75 m. Året etter forbetra ho den personlege rekorden til 1,80 m, tangering av noregsrekorden til Kari Karlsen. Tveit var då Noregs klart beste høgdehoppar på kvinnesida, ho tok i 1974-sesongen det fyrste av seks strake NM-gull i høgdehopp.
Den 1. juli 1976 sette Tveit norsk rekord med 1,83 m på Bislett stadion i Oslo. To dagar seinare forbetra ho rekorden til 1,84 m under eit stemne på Moelv. Særleg stor framgang hadde ho i 1977-sesongen. Tilbake på Moelv den 31. juli 1977 forbetra ho noregsrekorden med heile fem centimeter til 1,89 meter.
Mellom 1974 og 1982 deltok Tveit i alle dei tre europameisterskapane i friidrett i perioden, samt i sommar-OL 1976. Ho klarte å kvalifisere seg til finalen ein gong, då ho i EM 1978 gjekk over kvalifiseringshøgda 1,83 m. I finalen i Praha stoppa ho på 1,80 m og vart nummer ti.
Hennar beste høgdehopp på 1,90 meter kom 13. juni 1982 i Praha, eit hopp som var norsk rekord i fem år, til dess Hanne Haugland tok over som norsk rekordhaldar i høgde. Tveit er ein av sju norske, kvinnelege høgdehopparar som har gått over 1,90 m, Hanne Haugland, Tonje Angelsen, Anne Gerd Eieland og Stine Kufaas er dei fire som har hoppa høgre enn henne.
Chuck Rainey
Charles Walter Rainey III er ein USA-amerikansk bassgitarist som gjennom åra har spelt med mange kjende artistar, inkludert Aretha Franklin, Steely Dan, og Quincy Jones.
Henkle Peak
Henkle Peak er eit fjell kring 5 nautiske mil nord for Mount Rex i Palmer Land i Antarktis. Det ligg blant ei gruppe nunatakar som vart oppdaga og fotografert av Lincoln Ellsworth den 23. november 1935. Fjellet vart kartlagd av US Geological Survey (USGS) frå landmålingar og flyfoto tekne av U.S. Navy, 1961–66, og vart namngjeven av Advisory Committee on Antarctic Names etter Charles R. Henkle]] i USGS, ein topografisk ingeniør med landmålingsgruppa i Marie Byrd Land, 1967–68.
Chuck Rainey
Innan 1970-åra hadde han spelt med Jerome Richardson, Grady Tate, Mose Allison, Gato Barbieri og Gene Ammons, i tillegg til med Eddie Vinson i 1971 Montreux Festival.
Som gjesteartist
Med Louis Armstrong
Med George Benson
Med Donald Byrd
Med Joe Cocker
Med Larry Coryell
Med The Crusaders
Med King Curtis
Med Aretha Franklin
Med Richard «Groove» Holmes
Med Etta James
Med Quincy Jones
Med Yusef Lateef
Med David «Fathead» Newman
Med The Rascals
Fjodor Zubov
Fjoodor Jevtikhievitsj Zubov var ein russisk målar, gravør og miniatyrmålar, kjend for sine bridrag til russisk-ortodoks ikonmåling.
Chuck Rainey
Som gjesteartist
Med Sadao Watanabe
Fjodor Zubov
Zubov var fødd i Solikamsk, og var familiemedlem av adelsætta Zubov. Han byrja arbeide i Velikij Ustjug og Jaroslavl. I 1662 flytta han til Moskva, der han arbeidde i lag med Simon Usjakov. Zubov laga både ikonar, teikningar meint til trestikk, veggmåleri og han illuminerte bokmanus. Då Usjakov døydde i 1686, tok Zubov over leiinga ved den keisarlege verkstaden for ikonmåling i Kreml. Tre år seinare døydde han i den rusiske hovudstaden.
Chuck Rainey
Som gjesteartist
Med Ernie Wilkins
Med andre
East African Airways
East African Airways var eit felles austafrikansk flyselskap for Kenya, Tanzania og Uganda. Selskapet vart oppretta i 1950 og verksemda opphøyrde i 1977 då Den austafrikanske unionen gjekk i oppløysing og dei enkelte landa etablerte sina eigne nasjonale selskap; Kenya Airways, Uganda Airlines og Air Tanzania.
On Land
Oversyn
On Land er utan tvil det «mørkaste» i Ambient-serien til Eno, og vert sagt å vere eit arketypisk døme på dark ambient, sjølv om det òg har ein lengtande, buktande og organisk kjensle i tillegg. Det vert nytta ei blanding av synthesizer-lydar, natur/dyrelydar og mange andre lydar, mange av dei uvanlege å høyre på plateinnspelingar.
Lancastersundet
Sundet er vanlegvis islagt ni månader i året. I Lancastersundet er det eit variert dyreliv store mengder istorsk, som er føde til dyr som isbjørn, sel, kvalross og fleire fugleartar.
My Life in the Bush of Ghosts
My Life in the Bush of Ghosts er eit album frå 1981 av Brian Eno go David Byrne, kalla opp etter ein roman av Amos Tutuola frå 1954. Albumet vart gjeve ut på nytt i utvida format i 2006.
Davies Gilbert
Davies Gilbert PRS (fødd Davies Giddy, ) var ein engelsk inginiør, forfattar og politikar. Han blei vald inn i Royal Society den 17. november 1791, og var leiar for det frå 1827 til 1830. Han endra namnet sitt til Gilbert i 1817.
My Life in the Bush of Ghosts
Albumet fekk særs god kritikk då det kom ut og vert i dag rekna som eit høgdepunkt i diskografiane til både Eno og Byrne. I eit intervju i 1985 sa songaren Kate Bush at albumet «sette eit stort merke på popmusikken», medan kritikar John Bush skildra det som «eit pionerarbeid for tallause stilartar knytte til elektronisk musikk, ambient musikk og verdsmusikk.» Den omfattande bruken av sampling på My Life vert generelt rekna som banebrytande—det var eit av dei første albuma der dette vart gjort i større omfang—men om det faktisk påverka den samplingsbasert musikken som kom seinare kan diskuterast.
Innspelinga
Eno og Byrne arbeidde først i lag då dei samarbeidde på More Songs About Buildings and Food, albumet frå 1978 av bandet til Byrne, Talking Heads. My Life vart hovudsakleg innspelt i ein turnepause etter Fear of Music (1979) og innspelinga av Remain in Light (1980), begge Talking Heads-album produserte av Eno. Utgjevinga av albumet vart forseinka då dei søkte om løyve til å nytte dei mange samplingane som vert nytta på albumet.
Davies Gilbert
Liv
Davies var elev ved Penzance Grammar School og blei deretter undervist av far sin og av matematikaren, astronomen og presten Malachy Hitchins. Då han var 17 blei han på anbefaling frå Hitchins send til Bristol for å studera ved Benjamin Donne sitt Mathematical Academy, der han var i tre år. Systera Philippa avslutta på same tid sin eigen skulegang med den kjende «blåstrømpa» Hannah More. Davies blei så student ved Pembroke College i Oxford i 1786. Han gjekk ut med ein MA 29. juni 1789.
My Life in the Bush of Ghosts
Innspelinga
Musikken er basert på funk og verdsmusikk (særleg perkusjonsrytmar frå afrikansk musikk) og My Life liknar slik sett på musikken til Talking Heads på same tida. Byrne skreiv i plateomslaget til 2006-utgåva at dei ofte nytta vanlege trommesett, men at dei ofte bytta ut til dømes basstromma med ei pappøskje eller skarptromma med ei steikepanne, slik at den kjende trommelyden vart blanda med uvanlege perkusjonstonar.
Davies Gilbert
Liv
Davies var High Sheriff of Cornwall frå 1792 til 1793. Han var vald inn i Det britiske underhuset for Helston i Cornwall frå 1804 til 1806 og for Bodmin frå 1806 til 1832.
My Life in the Bush of Ghosts
Innspelinga
I staden for vanleg synging, er det meste av vokalen samplingar frå andre kjelder, som reklamar med arabiske songarar, radiopratarar og ein eksorsist. Musikarar hadde nytta samplingar før dette, men kritikar Dave Simpson hevdar at det aldri hadde vorte nytta med «ein slik enorm effekt» som på My Life.
Davies Gilbert
Liv
Giddy var ein nær venn av legen Thomas Beddoes. Han hadde vore på Beddoes sine førelesingar i Oxford då Beddoes blei University Reader in Chemistry i 1788, og hadde støtta Beddoes i planane hans for Pneumatic Institution i Bristol. Han la merke til og oppmuntra Humphry Davy i det vitskaplege arbeidet hans, og overtydde Beddoes om at Davy var den rette mannen til å arbeida ved laboratoriet på institusjonen.
My Life in the Bush of Ghosts
Innspelinga
Albumet vart laga utelukkande med analog teknologi, før digitale sekvensarar og MIDI vart oppfunnen. Dei sampla stemmene måtte synkroniserast med instrumentale spor via prøv-og-feile-metoden, noko som ofte var frustrerande.
Davies Gilbert
Liv
Ingeniørpionerar som Jonathan Hornblower, Richard Trevithick and Thomas Telford kom til han for dei matematiske evnene hans. Han hadde også interesse for kornisk historie og kultur. Han flytta til dømes ein keltisk kross som stod nær Truro, ved Redruth Road der det hadde vore brukt som portstolpe, og sette det opp i ein kyrkjegard i den nye heimen sin Eastbourne.
My Life in the Bush of Ghosts
2006-utgåva
Albumet vart gjeve ut att på ny den 27. mars 2006 i samband med 25-årsjubileet for plata, og vart nymastra og gjeven ut med sju nye spor. To songar vart gjort tilgjengeleg for nedlasting på Internett. Ein kunne laste ned kvart enkelt lydspor og under Creative Commons-lisensen kunne ein lage sine eigne miksar som ein så kunne laste opp att på nettsida.
Davies Gilbert
Liv
Han forska til og gav ut A Parochial History of Cornwall, og samla og gav ut ei rekkje korniske carolar.
My Life in the Bush of Ghosts
2006-utgåva
Songen «Qu'ran» vart fjerna frå denne utgåva utan kommentarar. Sporet vart derimot fjerna etter krav frå ein islamsk organisasjon i London, som hevda det var blasfemi at dei hadde lagt rytmar over opplesing frå Koranen.
Davies Gilbert
Liv
Han var redaktør for ei utgjeving av eit korniskspråkleg dik om pasjonsoga: Passyon agan Arluth, as Mount Calvary (1826). Han blei vald inn i Society of Antiquaries i 1820. Gilbert var leiar for Royal Geological Society of Cornwall frå selskapet blei grunnlagt i 1814 og til han døydde. Han blei vald til utanlandsk æresmedlemg av American Academy of Arts and Sciences i 1832.
Han døydde i Eastbourne i Sussex julaftan 1839.
My Life in the Bush of Ghosts
2006-utgåva
Under arbeidet med nyutgjevinga i 2006, byrja Eno og Byrne å diskutere eit nytt prosjekt i lag, som vart albumet Everything That Happens Will Happen Today, som kom ut i 2008.
Innhald
På den andre utgåva frå 1982 vart sporet «Qu'ran» fjerna.
Davies Gilbert
Familie
Gilbert gifta seg med Mary Ann Gilbert 18. april 1808. I 1816 tok han etternamnet hennar, Gilbert, for å føra det vidare. Dette gjorde at paret kunne arva den store eigedommen til onkelen hennar Thomas Gilbert i Sussex, som ikkje hadde nokon mannleg arving.
Gilbert hadde tre døtrer og ein son som overlevde han. Sonen deira John Davies Gilbert (5. desember 1811–16. april 1854) blei vald inn som Fellow of the Royal Society i 1834, men ser ikkje ut til å ha gitt ut noko vitskapleg arbeid. Den eldste dottera, Catherine, gifta seg med John Samuel Enys (f. 1796) 17. april 1834. Sonen hennar John Enys (1837–1912) blei ein kjend naturforskar på New Zealand. Den neste dottera Annie blei gift med Henry Owen, som var prest i Heveningham i Suffolk, i 1851. Dei siste døtrene deira var Mary Susannah og Hester Elizabeth.
Utgjevingar
Bøker og andre utgjevingar skrivne eller redigerte av Davies Gilbert er mellom anna:
Nedre Glomsjø
Nedre Glomsjø er ein tidlegare innsjø på Austlandet i Noreg, og var ein bredemd innsjø. Innsjøen låg mellom iskanten sør for Alvdal og vasskiljet mot Trøndelag, der han hadde utløp gjennom Rugledalen. Innsjøen var større enn Mjøsa
Skeise-VM 1973 for kvinner
Verdsmeisterskapen på skeiser 1973 for kvinner fann stad i Strömsund i Sverige 24. og 25. februar 1973. 26 utøvarar frå 11 land deltok i stemnet, av dei to frå Noreg. Meisterskapen i firkamp bestod av dei fire øvingane 500 m, 1000 m, 1500 m og 3 000 meter.
Tittelforsvarar Atje Keulen-Deelstra frå Nederland vart verdsmeister for tredje gong. Sheila Young frå USA var suverent best på 500-meter, medan Galina Stepanskaja frå Sovjetunionen og Keulen-Deelstra fekk bestetider på høvesvis 1500 m og 1000 m, sigeren på 3 000 meter tok nederlandske Sippie Tigchelaar.
Skeise-VM 1973
Dato: 24./25. februar 1973
<br style="clear:both;" />
Mark González
Mark Dennis González Hoffmann er ein chilensk fotballspelar som har spela for russiske CSKA Moskva.
Karriere
Mark González vart fødd i Sør-Afrika, men flytte med mor si til Chile som tiåring. Der starta han karrieren sin i Santiago-klubben Universidad Católica. Han spela etter kvart på fyrstelaget deira og heldt fram der til 2004, då han vart kjøpt opp av spanske Albacete. Eigentleg skulle han ha gått over til Liverpool FC på lån i 2005, men vart nekta arbeidsløyve av britiske styresmakter. Medan han venta på dette, vart han lånt bort til spanske Real Sociedad. I 2006 fekk han arbeidsløyve og gjekk over til Liverpool.
Dalstorp
Dalstorp er ein svensk tettstad i Tranemo kommun i Västra Götalands län i landskapet Västergötland. I 2005 hadde tettstaden 779 innbyggjarar.
Mark González
Karriere
Allereie i mai 2007 hadde Gonzáles skrive under kontrakt med spanske Real Betis, og spela for dei fram til sommaren 2009, då han gjekk over til russiske CSKA Moskva, som han spelar for enno.
Gonzáles har spelt på det chilenske landslaget sidan 2003, og deltok i VM i fotball 2010 i Sør-Afrika. Her skåra han i ein kamp mot Sveits, men Chile vart slått ut i åttandedelsfinalen mot Brasil.
Kevin-Prince Boateng
Kevin-Prince Boateng er ein tysk-ghanesisk fotballspelar som har spela for AC Milan.
Karriere
Boateng vart fødd i Berlin og har tysk mor og ghanesisk far. Han voks opp i Tyskland og starta karrieren sin som fotballspelar hjå den tyske ungdomsklubben Reinickendorfer Füchse, før han signerte ein kontrakt for Hertha BSC Berlin i 1994, sju år gamal. Han blei i klubben til han fekk gå over på fyrstelaget deira i 2005, og spela på fyrstelaget til 2007, då han vart kjøpt opp av engelske Tottenham for £5,4 millionar.
I 2009 vart han lånt bort til tyske Borussia Dortmund for ei stund, før han vart kjøpt opp av engelske Portsmouth FC. Her blei han ein sesong før han gjekk over til italienske AC Milan 17. august 2010, som han spelar for i augneblinken.
Landslagsspel
Boateng har både tysk og ghanesisk statsborgarskap. Frå han var 15 til han var 21 spelte han for Tyskland på dei ulike tyske ungdomslandslaga etter kvart som han vart eldre. Men i 2010 bestemte han seg for å spela for Ghana i framtida, og vart utvald til å vera med på landslagstroppen til Ghana i VM i fotball 2010 i Sør-Afrika. Her skåra han eitt av måla i åttandedelsfinalen mellom Ghana og USA, som Ghana vann 2 - 1. Ghana vart slått ut i kvartfinalen i denne meisterskapen.
Davíð Oddsson
Davíd Oddsson er ein islandsk politikar og jurist frå Reykjavik. Han var statsminister på Island frå 1991 til 2004.
Davíð var borgarmeister i Reykjavík 1982–91. I 1991 vart han vald inn i Alltinget, samstundes som han vart vald til formann i den konservative Sjálfstæðisflokkurinn. Frå 30. april 1991 var han statsminister i ei koalisjonsregjering med sosialdemokratane. Etter danna 1995 partiet hans regjeringskoalisjon med Framsóknarflokkurinn. Den 15. september 2004 bytta Davíð posisjon med Halldór Ásgrímsson, leiar i Framsóknarflokkurinn, og var dei neste 12 månadene utanriksminister. Allereie i oktober 2005 fekk Davíð stillinga som styreleiar i den islandske sentralbanken. Etter den islandske finansnæringa og økonomien kollapsa hausten 2008, vart han sterkt kritisert og tvinga til å trekke seg frå stillinga i februar 2009.
Aasmund H. Vinje
Aasmund Halvorsson Vinje var ein norsk lærar, lensmann, tollkasserar, stortingsmann og statsråd frå Etne. Han var far til Torkell Vinje.
Vinje var son av ein gardbrukar i Etne. Han vart uteksaminert frå Stord seminar i 1871 og var deretter lærar 1871 i Skånevik, 1872 i Sauda og 1873 i Etne. 1874-75 var han lærar og kyrkjesongar i Røldal, lærar 1876-82 på amtsskulen på Utne i Hardanger. I 1883-84 var han lærar og kyrkjesongar i Kopervik, frå 1884 til -92 styrar ved Kopervik folkeskule. Perioden 1892 til 1905 var han lensmann i Skudenes og magistrat i Skudeneshavn. Vinje var ordførar i Kopervik 1884-92.
Vinje var innvald på Stortinget frå Stavanger amt i seks periodar frå 1886 til 1906, fyrst for Venstre, sidan 1889 for Moderate Venstre. Han sat alle år i næringskomitéar, 1886-88 i næringskomite nr 2, medlem av næringskomite nr 1 frå 1889 til 1905, som sekretær 1892-1903 og formann 1904-05. Elles var han medlem av valkomiteen 1897 og 1903-05, fullmaktskomiteen 1900-05, komiteen om den tekniske høgskulen 1900, samt spesialkomiteen av 1905. Han var lagtingspresident 1903-05.
Vinje var frå 11. mars 1905 landbruksminister i Christian Michelsens regjering som leia Noreg under unionsoppløysinga 1905. Hans viktigaste politiske handverk vart til under handsaminga av konsulatsaka. Han kom då med framlegg om straks å vedta ei eiga lov om norske konsular. Framlegget fekk stort fleirtal i Stortinget og danna grunnlag for ein fredeleg overgang til oppløysing av unionen. Han gjekk ut av regjeringa 6. november 1906.
Etter han gjekk ut av Michelsen-regjeringa, var Vinje tollkasserar i Drammen 1907-11, deretter i Stavanger.
Han vart i 1896 utnemnd til riddar av St. Olavs Orden, forfremja til kommandør av 2. klasse i 1904 og til kommandør av 1. klasse i 1906 «for statsborgerlig og embedsfortjeneste».
Vinje døydde 1917 i Stavanger.
Leicester
Leicester [uttale: LES|tər] er ein by og ei sameint styresmakt i East Midlands i England. Han er òg hovudbyen i Leicestershire. Byen ligg ved elva Soar og ved utkanten av National Forest. Leicester har tett opp under 300 000 innbyggjarar, den største i East Midlands, medan kring 440 000 bur i det større urbane området. Storbyområdet kring Leicester hadde 772 400 innbyggjarar i 2004. Leicester er den 10. største byen i Storbritannia med det 15. største storbyområdet.